כרמית מסילתי-קפלן

כרמית מסילתי-קפלן (נולדה ב-18 בנובמבר 1971) היא שחקנית ישראלית. כרמית מסילתי נולדה וגדלה בנתניה, היא השנייה במשפחה של ארבעה אחים. למדה במגמת ספרות ותיאטרון בבית הספר התיכון ע"ש משה שרת בנתניה. היא בוגרת בית הספר לאומנויות הבמה "בית צבי" מחזור ל"ד (1996-1993). זוכת מלגות לימודים: קרן אמריקה ישראל 1996, מלגה ע"ש משה זעירי 1996, מלגה ע"ש ירון ירושלמי ומלגה ע"ש עדה בן נחום 1994/5. בתום לימודיה שיחקה במחזמר "בן המלך והעני" בהפקת פשנל בבימוי מישה לוריה, בו לקחו חלק גם אורי גבריאל ועודד מנשה. בשנים 2003-1997 שיחקה בקבוצת אנסמבל עיתים במסגרת תיאטרון הקאמרי ויצאה עם האנסמבל לסבבי הופעות רבים בחו"ל. בהצגה "ויאמר וילך" גילמה את דמותה של בת יפתח (החליפה בתפקיד את אייר וולפה). ב-2009 שיחקה ביחד עם ירון מוטולה בהצגה "סוחרים", בבימוי שלום שמואלוב, שהוצגה בפסטיבל תיאטרון קצר בצוותא. היא הייתה בתפקיד ברכה, שרוצחת את ההורים שלה בשביל למכור את האיברים שלהם. כעבור שנה השתתפה בפרויקט 14/48 בצוותא. היא שיחקה בסרטו של משה איבגי "וביום השלישי" (2011) שם גילמה את דמותה של ענת השוטרת, אחותה של אילנה (אפרת בן צור). מסילתי-קפלן שיחקה בהצגת הנוער "לקפוץ מעל העננים" בתיאטרון הנפש. ההצגה מספרת על אלונה (שדמותה מבוססת על עדי אלטשולר) שבגיל 16 טיפלה בילד מוכה שיתוק מוחין, גילתה שאין מסגרת חברתית לילדים במצבו והקימה תנועת נוער לילדים עם צרכים מיוחדים (תנועת הנוער "כנפיים של קרמבו"). מסילתי-קפלן מגלמת את ראש העיר חבצלת סרגיל. כמו כן היא משחקת בהצגת הילדים "מעשיה משונה על עונות השנה" של תיאטרון מופע בתפקיד המלכה קרלה. החל משנת 2005 מסילתי-קפלן היא חברה בלהקת השחקנים של תיאטרון החאן. בהצגה "בעלי המתוק ואשתי היקרה" שיחקה בתפקיד אשה קנאית הכועסת על בעלה (לירון ברנס) ששב באמצע הלילה מנשף אמנים, מחופש ללואי ה-14, עד שמגיע שליח המבשר על מות אמה של האישה. בהצגה "המצליחים" גילמה את דמותן של בתיה, מנהלת החשבונות התימנייה של תיאטרון החאן ושל מיטל הזונה בבית הזונות. בהצגה "משחיז הסכינים הסיני" העוסקת בתל אביב הישנה, גילמה את דמותה של אשה שבעלה נשלח למלחמה והיא נשארת עם ילדיה, שאחד מהם אחיש (ארז שפריר) הוא מוגבל בשכלו. בהצגה "סדר עולמי חדש" גילמה את דמותה של דאסטי, אישה מוכה שמחפשת באובססיה את אחיה שאבד. ב-2012 שיחקה בחאן בהצגה "חוקר פרטי" בתפקיד בטין, עוזרתו של החוקר הפרטי (ניר רון), שמתגוררת עם אחותה מינה (אורית גל) ומפלרטטת עם גברים בניסיון לזכות באהבתם. באותה שנה שיחקה גם בהצגה "ירושלים החדשה" בתפקיד רבקה דה שפינוזה, אחותו למחצה של ברוך שפינוזה, שכועסת עליו מפני שאביהם הוריש לו את הונו ולא לה. בשנת 2016 שיחקה בסרט שבוע ויום, סרט הביכורים של הבמאי אסף פולונסקי. הסרט שזכה בארבעה פרסים, בהם פרס הסרט הטוב ביותר, בפסטיבל הקולנוע ירושלים, בפרס איגוד המפיצים בפסטיבל קאן. במרץ 2016 החלה לשחק במחזה "עורבים" של המחזאי אנרי בק, אותו תרגם דורון תבורי וביים עודד קוטלר. המחזה עלה בתיאטרון החאן. בשנת 2017, שיחקה בהצגה "חלום ליל קיץ" של שייקספיר. בשנת 2018, שיחקה בהצגה "הפרקליט", עיבוד לסיפור קצר מאת פרנץ קפקא. כרמית מסילתי-קפלן נשואה לאמיר קפלן ולהם שלושה ילדים. תיאטרון הפרינג' – "ממתינות" – (ההצגה הועלתה בפסטיבל האישה הבינלאומי בחולון ובתיאטרון "צוותא") מדיה וקבצים בנושא כרמית מסילתי-קפלן בוויקישיתוף כרמית מסילתי-קפלן, ברשת החברתית פייסבוק כרמית מסילתי-קפלן, ברשת החברתית אינסטגרם כרמית מסילתי-קפלן, במיזם "אישים" לתיעוד היצירה הישראלית כרמית מסילתי-קפלן, במסד הנתונים הקולנועיים IMDb (באנגלית) כרמית מסילתי-קפלן, באתר "אידיבי", מאגר הידע העברי לקולנוע ישראלי ועולמי כרמית מסילתי, באתר תיאטרון החאן עכבר העיר, פסטיבל תיאטרון קצר 2009: סוחרים, באתר הארץ (הקישור אינו פעיל) אורון שמיר, עכבר העיר, "וביום השלישי": נסיון לא מוצלח לעשות "מגנוליה" ישראלי, באתר הארץ, 27 באפריל 2011 אורי קליין, סרטו של משה איבגי "וביום השלישי": מרוב עלילה לא רואים את האמירה, באתר הארץ, 4 במאי 2011 עכבר העיר, לקפוץ מעל העננים - תיאטרון הנפש, באתר הארץ (הקישור אינו פעיל) נתי אורנן, עכבר העיר תל אביב, חיים של אחרים, באתר הארץ, 29 באוקטובר 2008 איתן בר-יוסף, עכבר העיר תל אביב, הנכשלים, באתר הארץ, 24 בנובמבר 2006 מיכל בעדני בן שישו, "משחיז הסכינים הסיני": התבגרות, אהבה ומוות בתיאטרון החאן, באתר הארץ, 15 בספטמבר 2009 איתן בר-יוסף, עכבר העיר, סדר עולמי חדש: חותרת תחת היצירה של פינטר, באתר הארץ, 5 ביוני 2010 מיכאל הנדלזלץ, "סדר עולמי חדש": מחול המוות של הרולד פינטר, באתר הארץ, 25 במאי 2010 יובל בן עמי, עכבר העיר, חוקר פרטי: פילם-נואר קסום בחאן, באתר הארץ, 13 במרץ 2012 טל לוין, עכבר העיר, "חוקר פרטי": סוקרטס היה גאה, באתר הארץ, 14 בפברואר 2012 יאשה קריגר, עכבר העיר, ירושלים החדשה: אומץ ותעוזה בתיאטרון החאן, באתר הארץ, 25 ביולי 2012 מיכאל הנדלזלץ, "ירושלים החדשה": הוא עוד עובד על זה, באתר הארץ, 18 ביולי 2012 אורי קליין, "שבוע ויום" מלטף יותר מדי את הקהל, באתר הארץ, 18 בספטמבר 2016 נירית אנדרמן, הזוכה הגדול בפסטיבל ירושלים: הסרט "שבוע ויום", באתר הארץ, 14 ביולי 2016 נירית אנדרמן, שני סרטים ישראלים זכו בפרסים בפסטיבל קאן, באתר הארץ, 21 במאי 2016 מיכאל הנדלזלץ, "חלום ליל קיץ": הדבר היפה ביותר שהמחזה הזה לימד אותי נחתך מההצגה, וחבל, באתר הארץ, 8 במרץ 2017 סיגל קליין, המחזה "חלום ליל קיץ" - ערב מהנה בחאן: סיגל קליין בחלום ליל קיץ, באתר כל העיר, 25 באפריל 2017 דפנה יעקובוס רנצר, תיאטרון החאן: בכורה להצגה "הפרקליט", באתר כל העיר, 17 באפריל 2018 רון שוורץ, ‏למות על מולייר, באתר גלובס, 21 בפברואר 2013